Discussió:La Transfiguració de Juneda

message: En primer lloc, pel que puc observar, considero que hi ha una gran manca d'informació i una organització dels apartats millorable, així i tot, la informació que hi trobem actualment és bona. Per tant, proposo afegir un primer punt dedicat al context històric. En ell, arreplegaria informació bàsica del conjunt, com per exemple, quan es va dur a terme, en quin context, quin promotor va impulsar la seva construcció, quin mestre es va encarregar de realitzar-la, fases de construcció i sobretot, explicaria els diferents esdeveniments importants que ha viscut el conjunt, com per exemple, en quin context van desaparèixer alguns dels objectes litúrgics. En segon lloc, mantindria l'apartat de descripció, pel que respecta a aquest apartat, considero que està força bé i et proporciona la informació bàsica respecte a l'articulació dels diferents espais del conjunt arquitectònic.
També, dedicaria un punt exclusivament al retaule, en ell mantindria la informació que ja trobem respecte sota quines condicions es va encarregar, però, dedicaria un espai a explicar les característiques artístiques del mateix, com per exemple, quines escenes hi havien representades, com era el tractament del color, inclús si és possible, posar-lo amb relació amb altres obres i exposar les seves influències. Finalment, també considero oportú, dedicar un punt a les intervencions que s'han realitzat al conjunt, com ara restauracions o processos de conservació. M.garridoo (disc.) 20:21, 30 nov 2022 (CET)
thread_title:  Comentari de millora 

message: Dins l’apartat introductori veig que hi ha una manca d’informació, personalment, introduiria alguns aspectes que s’explicaran més extensament en el text successiu. L’actual descripció de l’edifici és bastant entenedora, tot i que afegiria més imatges per a il·lustrar l’explicació de cada element i esmentaria a qui estan dedicats els diferents altars del seu interior o quines imatges hi podem trobar. Dins aquest apartat es fa referencia a la imatge del sant patró, però no es diu qui és. 
L’apartat “Historia de l’església i del retaule” el completaria amb més informació i el dividiria en dos parts. Un dedicat a l’església on s’inclouria informació referent a la seva construcció (ideòleg/constructor, contractes, finançament...) que actualment no apareix al text, la seva destrucció el 1936 i altres vicissituds més extensament explicades, que actualment s’esmenten de manera escueta. En aquest mateix apartat, o en un subapartat, si es disposa de la informació necessària, descriuria les restauracions dutes a terme després de la Guerra Civil. Al segon apartat, dedicat al retaule, afegiria la descripció del retaule gòtic (la seva iconografia i els seus materials), si aquesta informació consta en algun document.  Cli151 (disc.) 20:30, 30 nov 2022 (CET)
replies: text: Endavant  i ! Veureu que els apartats tradicionals són història i descripció, aquests els mantindria. No obstant, si veieu oportú fer un apartat inicial de context i separar la història de l'església i la del retaule, cap problema. Si són millores, sempre es poden fer. Això no obstant, com que veig que sou novells, només recordo que no es pot esborrar informació correctament referenciada, i que qualsevol nova informació s'ha de referenciar, s'ha d'indicar de quin llibre o article s'ha tret. Llanceu-vos-hi!Medol (disc.) 20:52, 30 nov 2022 (CET)
thread_title:  Proposta de millora